Takau rakit

Takau rakit atau terajan (Cymbirhynchus macrorhynchus) ialah spesies burung takau dalam keluarga Eurylaimidae. Ia spesies tunggal genus Cymbirhynchus. Burung ini didapati di hutan-hutan tebing sungai Brunei, Indonesia, Kemboja, Laos, Malaysia, Myanmar, Singapura, Thailand, dan Vietnam; ia juga boleh beradaptasi di kawasan yang telah diterokai manusia.

Burung ini merupakan salah satu spesies haiwan yang digambarkan oleh William Farquhar semasa beliau mengkaji hidupan liar yang terdapat di Tanah Melayu dan Singapura. Ia tidak ditemukan lagi di pulau tersebut dari tahun 1940-an sehingga tahun 2004 dan tahun 2020.

 Peristilahan 
Nama terajan () digunakan di Kelantan.

 Taksonomi 
Nama genus Cymbirhynchus dijejak daripada kata-kata bahasa Yunani Purba   yang bermaksud "sampan" atau "kepala" dan   yang bermaksud "paruh".

 Ciri-ciri 
Badan dewasa burung ini berukuran 21–24 sentimeter panjang dengan sayap 9.7–10.8 sm panjang dan berat 51–65 gram. Burung betina lebih kecil saiznya.

Kepala burung dewasa berwarna hitam dengan jalur, paruh atasnya berwarna biru firus manakala paruh bawahnya jingga kekuningan dengan tepi berwarna biru. Matanya berwarna hijau zamrud. Bahagian atas berwarna hijau kehitaman. Tengkuk bawah, pinggul dan bulu-bulu ekor dan kepaknya berwarna merah tua.

 Tabiat 
 Pemakanan 
Makanan utamanya adalah serangga kecil. Ia juga makan mahkluk yang ada di sungai seperti siput, krustasea dan ikan kecil.

 Pembiakan 
Sangkak telur burung ini sebanyak 2–3 biji, kadang-kadang ditambah sebiji telur yang komeng. Setiap biji telur berwarna keputihan atau kemerahan berukuran 25.0–29.3 × 18.2–20.7 mm. Sebiji telur dikeluarkan burung betina selang 24 jam, telur-telur tersebut dieramkan burung betina dan pasangannya selama 21 hari.

Anak-anak burung menetas dari telur dijaga selama kira-kira 17 hari.

 Galeri 

 Rujukan 

 Pautan luar 
 Carian Google.

Kategori: Eurylaimidae
Takau rakit